
ΤΕΥΧΟΣ ΔΕΥΤΕΡΟ 


Αρ 


. Φύλλου 1229 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός ανώτατου ορίου επιτρεπόμενων 
ημερών κίνησης εκτός έδρας υπαλλήλων του Δή¬ 
μου Σουφλίου για το έτος 2018. 

2 Τροποποίηση του καταστατικού της αστικής εται¬ 
ρείας μη κερδοσκοπικού χαρακτήρα, με την επω¬ 
νυμία «ΟΡΓΑΝΙΣΜΟΣ ΠΟΛΙΤΙΣΤΙΚΗΣ ΑΝΑΠΤΥΞΗΣ 
ΦΘΙΩΤΙΔΑΣ» και τη μετονομασία της σε «ΟΡΓΑ¬ 
ΝΙΣΜΟΣ ΠΟΛΙΤΙΣΤΙΚΗΣ ΑΝΑΠΤΥΞΗΣ ΣΤΕΡΕΑΣ 
ΕΛΛΑΔΑΣ». 


ΑΠΟΦΑΣΕΙΣ 

Αριθμ. 3950 _ (1) 

Καθορισμός ανώτατου ορίου επιτρεπόμενων 
ημερών κίνησης εκτός έδρας υπαλλήλων του 
Δήμου Σουφλίου για το έτος 2018. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ -ΘΡΑΚΗΣ 

Έχοντας υπόψη: 

1 .Τις διατάξειςτου άρθρου 280 του ν.3852/2010 «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης» (ΦΕΚ 87 
Α707-06-2010) με τις οποίες συνίσταται ως ενιαία απο¬ 
κεντρωμένη μονάδα διοίκησης του κράτους, η Αποκε¬ 
ντρωμένη Διοίκησης Μακεδονίας -Θράκης. 

2. Το άρθρο 24 του π.δ. 142/2010 «Οργανισμός της 
Αποκεντρωμένης Διοίκησης Μακεδονίας-Θράκης»(ΦΕΚ 
235 Α727-12-2010). 

3. Την αριθ. 14138/15-5-2017 ΦΕΚ 250/τ.Υ.Ο.Δ.Δ/ 
26-5-2017 απόφαση του Υπουργού Εσωτερικών για 
το διορισμό του Συντονιστή της Α.Δ.Μ.Θ. και τις δια¬ 
τάξεις του άρθρου 28 και 28 Α του ν. 4325/2015 (ΦΕΚ 
47/Α72015). 

4. Τις διατάξεις του άρθρου 3 της υποπαραγράφου 
Δ9 της παραγράφου Δ άρθρου 2 του ν.4336/2015 (ΦΕΚ 
94 Α714-08-2015) «Συνταξιοδοτικές διατάξεις Κύρωση 


του Σχεδίου Σύμβασης Οικονομικής Ενίσχυσης από τον 
Ευρωπαϊκό Μηχανισμό Σταθερότητας και ρυθμίσεις για 
την υλοποίηση της Συμφωνίας Χρηματοδότησης». 

5. Τις διατάξεις του ν. 3469/2006 (ΦΕΚ 131/Α7 
28.6.2006) «Εθνικό Τυπογραφείο, Εφημερίδα της Κυ- 
βερνήσεως, και λοιπές διατάξεις». 

6. Τις διατάξεις της παρ. 3 του άρθρου 90 του π.δ. 
63/2005 (ΦΕΚ 98 Α') «Κωδικοποίηση της νομοθεσίας 
για την Κυβέρνηση και τα κυβερνητικά όργανα που 
αφορούν τον έλεγχο των δαπανών που προκαλούν οι 
κανονιστικές διοικητικές πράξεις». 

7. Το αριθμ. 1282/6-2-2018 έγγραφο του Δήμου Σου¬ 
φλίου, με το οποίο υποβλήθηκε αίτημα για τον καθο¬ 
ρισμό του ανώτατου ορίου επιτρεπόμενων ημερών κί¬ 
νησης εκτός έδρας υπαλλήλων του Δήμου, για το έτος 
2018, αποφασίζουμε: 

Ορίζουμε το ανώτατο όριο των επιτρεπόμενων κατ' 
έτος ημερών μετακίνησης εκτός έδρας υπαλλήλων που 
υπηρετούν στο Δήμο Σουφλίου Ν. Έβρου, για το έτος 
2018 ως εξής: 


< 

< 

ΚΑΤΗΓΟΡΙΑ 

ΚΛΑΔΟΣ 

ΑΡΙΘΜΟΣ 

ΥΠΑΛΛΗΛΩΝ 

ΑΡΙΘΜΟΣ 
ΗΜΕΡΩΝ ΕΩΣ 

ΣΥΝΟΛΟ 

ΑΝΑ 

ΑΤΟΜΟ 

1 

ΠΕ 

ΕΙΔΙΚΟΙ ΣΥΝΕΡΓΑΤΕΣ 

2 

60 

120 

2 

ΠΕ 

ΔΙΟΙΚΗΤΙΚΟΥ 

7 

60 

420 

3 

ΠΕ 

ΔΙΟΙΚΗΤΙΚΟΥ- 

0ΙΚ0Ν0ΜΙΚ0Υ 

1 

60 

60 

4 

ΠΕ 

ΔΙΕΚΠΕΡΑΙΩΣΗΣ 

ΥΠΟΘΕΣΕΩΝ 

ΠΟΛΙΤΩΝ 

1 

60 

60 

5 

ΠΕ 

ΔΙΟΙΚΗΤΙΚΟΥ 

-ΛΟΓΙΣΤΙΚΟΥ 

1 

60 

60 

6 

ΠΕ 

ΠΟΛΙΤΙΚΩΝ 

ΜΗΧΑΝΙΚΩΝ 

2 

60 

120 

7 

ΠΕ 

ΧΗΜΙΚΩΝ 

ΜΗΧΑΝΙΚΩΝ 

1 

60 

60 

8 

ΠΕ 

ΠΛΗΡΟΦΟΡΙΚΗΣ 

1 

60 

60 

9 

ΤΕ 

ΔΙΟΙΚΗΤΙΚΟΥ 

-ΛΟΓΙΣΤΙΚΟΥ 

4 

60 

240 

10 

ΤΕ 

ΔΙΟΙΚΗΤΙΚΟΥ- 
ΛΟΓΙΣΤΙΚΟΥ (ΙΔΑΧ) 

1 

60 

60 

11 

ΤΕ 

ΜΗΧ. ΠΟΛ. 
ΜΗΧΑΝΙΚΩΝ 

1 

60 

60 

12 

ΤΕ 

ΓΕΩΤΕΧΝΙΚΩΝ 

(ΙΔΑΧ) 

1 

60 

60 

13 

ΔΕ 

ΕΙΣΠΡΑΚΤΟΡΩΝ 

1 

60 

60 

14 

ΔΕ 

ΔΙΟΙΚΗΤΙΚΟΥ 

5 

60 

300 

15 

ΔΕ 

ΔΙΟΙΚΗΤΙΚΟΥ (ΙΔΑΧ) 

5 

60 

300 

16 

ΔΕ 

ΔΙΕΚ.ΥΠ ΠΟΛΙΤΩΝ 

2 

60 

120 

17 

ΔΕ 

ΠΡΟΣΩΠΙΚΟΥ Η/Υ 

3 

60 

180 

18 

ΔΕ 

ΔΙΟΙΚΗΤΙΚΗΣ 
ΟΙΚΟΝΟΜΙΚΗΣ 
ΣΤΗΡΙΞΗΣ (ΙΔΑΧ) 

1 

60 

60 

19 

ΔΕ 

ΟΔΗΓΩΝ 

ΑΥΤΟΚΙΝΗΤΩΝ 

6 

60 

360 

20 

ΔΕ 

ΟΔΗΓΩΝ (ΙΔΑΧ) 

3 

60 

180 

21 

ΔΕ 

ΧΕΙΡΙΣΤΩΝ 

ΜΗΧΑΝΗΜΑΤΩΝ 

ΕΡΓΩΝ 

1 

60 

60 

22 

ΔΕ 

ΧΕΙΡ. ΜΗΧ/ΤΩΝ 
(ΙΔΑΧ) 

1 

60 

60 

23 

ΥΕ 

ΕΡΓΑΤΩΝ 

ΚΑΘΑΡΙΟΤΗΤΑΣ 

1 

60 

60 

24 

ΥΕ 

ΕΡΓΑΤΩΝ (ΙΔΑΧ) 

1 

60 

60 

25 

ΥΕ 

ΟΔΗΓΩΝ (ΙΔΑΧ) 

1 

60 

60 

26 

ΥΕ 

ΧΕΙΡΙΣΤΩΝ ΜΗΧ/ 

ΤΩΝ 

1 

60 

60 

ΣΥΝΟΛΟΥΠΑΛΛΗΛΩΝ 

55 

60 

3,300 


Στον προϋπολογισμό 2018 του Δήμου Σουφλίου υπάρ¬ 
χουν εγγεγραμμένες πιστώσεις με τίτλο «Οδοιπορικά 
έξοδα και αποζημίωση μετακινούμενων υπαλλήλων» 
στον κάτωθι κωδικό: Κ.Α. 10.6422.01 ΠΟΣΟ 4.000,00 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 


Αρθιμ. απόφ. 219/2017 (2) 

Τροποποίηση του καταστατικού της αστικής 
εταιρείας μη κερδοσκοπικού χαρακτήρα, με την 
επωνυμία «ΟΡΓΑΝΙΣΜΟΣ ΠΟΛΙΤΙΣΤΙΚΗΣ ΑΝΑ¬ 
ΠΤΥΞΗΣ ΦΘΙΩΤΙΔΑΣ» και τη μετονομασία της 
σε «ΟΡΓΑΝΙΣΜΟΣ ΠΟΛΙΤΙΣΤΙΚΗΣ ΑΝΑΠΤΥΞΗΣ 
ΣΤΕΡΕΑΣ ΕΛΛΑΔΑΣ». 

ΤΟ ΠΕΡΙΦΕΡΕΙΑΚΟ ΣΥΜΒΟΥΛΙΟ 
ΣΤΕΡΕΑΣ ΕΛΛΑΔΑΣ 
(πρακτικό 9ο/13.11.2017) 

Έχοντας υπόψη: 

Ι.Τις διατάξεις του ν.3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» (ΦΕΚ 87/τ.Α'/2010), άρθρο 
163 ν. 3852/2010, σε συνδυασμό με τις διατάξεις των 
άρθρων 741 επ. τουΑΚ. 

2. Τον Οργανισμό Εσωτερικής Οργάνωσης και Λει¬ 
τουργίας των Υπηρεσιών της Περιφέρειας Στερεάς 
Ελλάδας π.δ. 148/2010 (ΦΕΚ 241/τ.Α'/2010), ως αυτός 
τροποποιήθηκε και ισχύει. 

3. Την υπ'αριθμ. πρωτ.(οικ.)156489/4234/13-07-2017 
(ΦΕΚ 2485/τ.Β'/19-07-2017) απόφαση του Περιφερειάρ¬ 
χη Στερεάς Ελλάδας «Ανάθεση άσκησης αρμοδιοτήτων 
στους εκλεγμένους Αντιπεριφερειάρχες της Περιφέρειας 
Στερεάς Ελλάδας». 

4. Το γεγονός ότι, σύμφωνα με τις διατάξεις του άρ¬ 
θρου 194 παρ.1 του ν. 3852/2010 (Α'87), οι αστικές εται¬ 
ρίες μη κερδοσκοπικού χαρακτήρα οι οποίες έχουν συ- 
σταθεί από νομαρχιακές αυτοδιοικήσεις και νομαρχιακά 
διαμερίσματα περιέρχονται στις Περιφέρειες. 

5. Το γεγονός ότι, με βάση τις διατάξειςτου άρθρου 73 
του π.δ. 30/1996 και με την υπ'αριθ. 31/28.02.2001 από¬ 
φαση του Νομαρχιακού Συμβουλίου Φθιώτιδας και τις 
υπ'αριθ. 171/22.12.2004 και 6/64/31-5-2005 τροποποι¬ 
ήσεις της (ΦΕΚ Β' 812/14-06-2005), συστήθηκε Νομικό 
Πρόσωπο Ιδιωτικού Δικαίου και δη αστική εταιρεία μη 
κερδοσκοπικού χαρακτήρα, με την επωνυμία «ΟΡΓΑ¬ 
ΝΙΣΜΟΣ ΠΟΛΙΤΙΣΤΙΚΗΣ ΑΝΑΠΤΥΞΗΣ ΦΘΙΩΤΙΔΑΣ» και 
συντομογραφικά «Ο.Π.Α.Φ.». 

6. Το γεγονός ότι, δυνάμει των ανωτέρω διατάξεων του 
ν.3852/2010, το εν λόγω νομικό πρόσωπο περιήλθε στη 
Περιφέρεια Στερεάς Ελλάδας, οπότε συντρέχει νόμιμη 
περίπτωση και υφίσταται υποχρέωση εκ του νόμου, να 
τροποποιηθεί το καταστατικό του, ούτως ώστε να προ¬ 
σαρμοστεί στις διατάξεις του ν. 3852/2010. 

7. Το γεγονός ότι από την παρούσα απόφαση προκα- 
λείται ετήσια δαπάνη σε βάρος του προϋπολογισμού 
της Περιφέρειας Στερεάς Ελλάδας, ποσού τετρακοσίων 
χιλιάδων (400.000 €) ευρώ που κατανέμεται κατά περι- 
φερειάκη ενότητα ως εξής: 

(α) Για την Περιφερειακή Ενότητα Βοιωτίας, ποσό εκα¬ 
τό χιλιάδες (100.000 €). Κ.Α.Ε.: 2492 -Τακτικός Π/Υ 

(β) Για την Περιφερειακή Ενότητα Εύβοιας, ποσό εκατό 
χιλιάδες (100.000 €). Κ.Α.Ε.: 9899 -ΤΕΧΝΙΚΟ ΠΡΟΓΡΑΜΜΑ 

(γ) Για την Περιφερειακή Ενότητα Ευρυτανίας, ποσό 
τριάντα χιλιάδες (30.000 €). Κ.Α.Ε.: 9779 -ΤΕΧΝΙΚΟ ΠΡΟ¬ 
ΓΡΑΜΜΑ 

(δ) Για την Περιφερειακή Ενότητα Φθιώτιδας, ποσό 
εκατόν σαράντα χιλιάδες (140.000 €). Κ.Α.Ε.: 2492 - 
ΤΑΚΤΙΚΟΣ Π/Υ 

(ε) Για την Περιφερειακή Ενότητα Φωκίδας, ποσό τρι¬ 
άντα χιλιάδες (30.000 €). Κ.Α.Ε.: 2492 -ΤΑΚΤΙΚΟΣ Π/Υ, 
αποφασίζει: 

Εγκρίνει: (α) την τροποποίηση του καταστατικού της 
αστικής εταιρείας μη κερδοσκοπικου'χαρακτήρα, με την 
επωνυμία «ΟΡΓΑΝΙΣΜΟΣ ΠΟΛΙΤΙΣΤΙΚΗΣ ΑΝΑΠΤΥΞΗΣ 
ΦΘΙΩΤΙΔΑΣ» και συντομογραφικά «Ο.Π.Α.Φ.», σύμφω¬ 
να με το συνημμένο σχέδιο, για την προσαρμογή του 
στις διατάξεις του ν. 3852/2010 [άρθρα 194 επ.], (β) την 
αλλαγή της επωνυμίας της και τη μετονομασία της σε 
«ΟΡΓΑΝΙΣΜΟΣ ΠΟΛΙΤΙΣΤΙΚΗΣ ΑΝΑΠΤΥΞΗΣ ΣΤΕΡΕΑΣ 
ΕΛΛΑΔΑΣ» και συντομογραφικά «Ο.Π.Α.ΣΤ.Ε.», και (γ) το 
συνημμένο σχέδιο καταστατικού με τις τροποποιήσεις 
του και τη κωδικοποίηση των άρθρων του, το οποίο 
αποτελεί αναπόσπαστο τμήμα και μέρος της παρούσας 
απόφασης. 

ΚΑΤΑΣΤΑΤΙΚΟ 

ΟΡΓΑΝΙΣΜΟΥ ΠΟΛΙΤΙΣΤΙΚΗΣ ΑΝΑΠΤΥΞΗΣ 

ΣΤΕΡΕΑΣ ΕΛΛΑΔΑΣ (Ο.Π.Α.ΣΤ.Ε.) 

Αστική εταιρεία μη κερδοσκοπικού χαρακτήρα 

ΚΑΤΑΣΤΑΤΙΚΟ 

Άρθρο 1 

Μορφή - Επωνυμία - Έδρα- Υποκαταστήματα: 

1. Ιδρύεται αστική εταιρεία μη κερδοσκοπικού χαρα¬ 
κτήρα με την επωνυμία «ΟΡΓΑΝΙΣΜΟΣ ΠΟΛΙΤΙΣΤΙΚΗΣ 
ΑΝΑΠΤΥΞΗΣ ΣΤΕΡΕΑΣ ΕΛΛΑΔΑΣ» και συντομογραφικά 
«Ο.Π.Α.ΣΤ.Ε.». 

2.0 τίτλος αυτός απαγορεύεται να χρησιμοποιηθεί ως 
εταιρική επωνυμία, σήμα ή διακριτικός τίτλος οποιοσδή¬ 
ποτε άλλου νομικού προσώπου. 

3. Ο «Οργανισμός Πολιτιστικής Στερεάς Ελλάδας» 
έχει έδρα του την πόλη της Λαμίας και Διεύθυνση των 
γραφείων ορίζεται το κτίριο της Περιφέρειας Στερεάς 
Ελλάδας, στην οδό Υψηλάντη, αριθ. 1. 

4. Υποκαταστήματα ή γραφεία του «Οργανισμού Πολι¬ 
τιστικής Στερεάς Ελλάδας», θα ιδρυθούν στις έδρες των 
λοιπών Περιφερειακών Ενοτήτων και σε άλλες πόλεις του 
εσωτερικού ή εξωτερικού με απόφαση του Διοικητικού 
Συμβουλίου που θα καθορίζει τους ιδιαίτερους όρους 
εγκατάστασης και λειτουργίας τους, καθώς και την έκτα¬ 
ση της δικαιοδοσίας τους. 

5. Κάθε διαφορά μεταξύ του νομικού προσώπου που 
προκύπτει, από το Καταστατικό ή το νόμο ή από σύμβα¬ 
ση ή από κάθε νόμιμη αιτία υπάγεται, στην αποκλειστική 
αρμοδιότητα των δικαστηρίων της έδρας του [Λαμία]. 

Άρθρο 2 

Σκοποί - Μέσα 

Σκοποί του «Οργανισμού Πολιτιστικής Ανάπτυξης 
Στερεάς Ελλάδας», είναι η ενίσχυση και προαγωγή της 
πολιτιστικής ζωής και καλλιτεχνικής παιδείας και δημι¬ 
ουργίας στην Περιφέρεια Στερεάς Ελλάδας. 

Α. Στις αρμοδιότητες του «Οργανισμού Πολιτιστικής 
Ανάπτυξης Στερεάς Ελλάδας», ανήκουν ιδίως: 


1. Η ανάπτυξη και προώθηση πολιτιστικών δραστη¬ 
ριοτήτων, 

2. η διοργάνωση καλλιτεχνικών εκδηλώσεων, 

3. η διενέργεια ερευνών για πολιτιστικά θέματα στην 
Περιφέρεια Στερεάς Ελλάδας, 

4. η διαμόρφωση δικτύου ενημέρωσης για θέματα - 
πολιτιστικών δραστηριοτήτων, 

5. η πραγματοποίηση προγραμμάτων πολιτιστικής 
ανάπτυξης μορφωτικών ανταλλαγών και εκπαιδευτι¬ 
κών - προγραμμάτων, 

6. η διενέργεια μελετών για θέματα Τ.Α., 

7. η πραγματοποίηση εκδόσεων και κάθε μορφής ντο¬ 
κουμέντων ανάλογου περιεχομένου, 

8. η συνεργασία για την πραγματοποίηση των στόχων 
τους με πολιτιστικούς- καλλιτεχνικούς, επιστημονικούς 
οργανισμούς - φορείς ή ιδρύματα του Δημοσίου ή ιδι¬ 
ωτικού τομέα, 

9. η προώθηση πολιτιστικών προτύπων που σχετί¬ 
ζονται ιδίως με την εκπαίδευση, το «επιχειρείν» στους 
νέους, την καινοτομία, την ανάπτυξη της κοινωνικής αλ¬ 
ληλεγγύης, την ενίσχυση της εθνικής και ευρωπαϊκής 
ταυτότητας 

Β. Επίσης: 

1. Η ανάδειξη, διατήρηση και διάδοση της πολιτιστικής 
ταυτότητας και κληρονομιάς του χώρου της Περιφέρειας 
Στερεάς Ελλάδας και των Περιφερειακών της Ενοτήτων. 

2. Η καταγραφή, σε επίπεδο Περιφερειακών Ενοτήτων, 
όλων των Φορέων και υπηρεσιών, δημοσίων και ιδιωτι¬ 
κών, που παρέχουν υπηρεσίες πολιτιστικές, κοινωνικές, 
αθλητισμού και υγείας. 

3. Η έρευνα, καταγραφή, διάγνωση και ιεράρχηση των 
κοινωνικών προβλημάτων των Περιφερειακών Ενοτή¬ 
των και η προώθηση επίλυσή τους. 

4. Ανάδειξη αρχαιολογικών χώρων, θρησκευτικών και 
ιστορικών μνημείων, των Περιφερειακών Ενοτήτων. 

5. Η ανάπτυξη της συνεργασίας με τους πολιτιστικούς 
Φορείς, συλλόγους και σωματεία των Περιφερειακών 
Ενοτήτων και η παροχή με κάθε δυνατό τρόπο ηθικής 
και υλικής βοήθειας και τεχνικής υποστήριξης, με στό¬ 
χο την ενίσχυση της ερασιτεχνικής δημιουργίας και τη 
διεύρυνση του πεδίου των πρωτοβουλιών και των πα- 
ρεμβάσεών τους. 

6. Η συμβολή στη διατήρηση και αξιοποίηση της πο¬ 
λιτιστικής παράδοσης του τόπου και στην ανάδειξη της 
σύγχρονης πολιτιστικής ταυτότητας της Περιφέρειας 
Στερεάς Ελλάδας και των Περιφερειακών Ενοτήτων, ιδί¬ 
ως με προγραμματισμό και ανάπτυξη δραστηριοτήτων 
σε τομείς που αφορούν: 

α) Διάσωση της πολιτιστικής κληρονομιάς των Περι¬ 
φερειακών Ενοτήτων. 

β) Υποστήριξη - αξιοποίηση της σύγχρονης πολιτι¬ 
στικής δημιουργίας σε όλες τις εκφράσεις της. Ενίσχυ¬ 
ση σχεδίων συνεργασίας (σεμινάρια, συνεδριάσεις, 
ημερίδες, συμπόσια, καταγραφή, τεκμηρίωση, μέθοδοι 
αξιολόγησης, ανταλλαγές), με ένταξη σε δίκτυα διανο- 
μαρχιακής - διαπεριφερειακής συνεργασίας με ομοίων 
σκοπών φορείς. 

γ) Διευκόλυνση της πολιτιστικής επικοινωνίας της 
Περιφέρειας Στερεός Ελλάδας και των Περιφερειακών 
Ενοτήτων, με άλλες περιοχές, σε περιφερειακή και εθνική 
κλίμακα. 

δ) Ευαισθητοποίηση των πολιτών της Περιφέρειας 
Στερεός Ελλάδας και των Περιφερειακών Ενοτήτων, 
στα πολιτιστικά θέματα και παρουσίαση των εκτελού- 
μενων πολιτιστικών σκοπών στο ευρύ κοινό, κυρίως με 
τη διοργάνωση περιοδευουσών εκθέσεων, επεξεργασία 
οπτικοακουστικών προϊόντων, διοργάνωση «ημερών 
πολιτισμού» ειδικής θεματολογίας. 

7. Η ανάδειξη και προβολή λαογραφικών και άλλων 
μουσικών, εικαστικών δημιουργιών της Περιφέρειας 
Στερεάς Ελλάδας και των Περιφερειακών Ενοτήτων και 
η προώθηση προγραμμάτων λαϊκού πολιτισμού. 

8. Η κατάρτιση και ο συντονισμός κοινών προγραμ¬ 
μάτων και δράσεων σε επίπεδο της Περιφέρειας Στε¬ 
ρεάς Ελλάδας και των Περιφερειακών Ενοτήτων, με τη 
συμμετοχή όλων των φορέων που εμπλέκονται στην 
πολιτιστική δημιουργία. 

9. Η καταγραφή των υφιστάμενων υποδομών, για την 
παραγωγή και προβολή πολιτιστικών δραστηριοτήτων. 

10. Η συμμετοχή και συμβολή σε θέματα περιβάλλο¬ 
ντος, πολιτισμού και αθλητισμού, ως βάση της φυσικής 
και πολιτιστικής κληρονομιάς της Στερεάς Ελλάδας και 
των Περιφερειακών Ενοτήτων της. 

11. Η διάδοση και ανάπτυξη της καλλιτεχνικής παιδεί¬ 
ας στους τομείς της μουσικής, του χορού, του θεάτρου, 
του κινηματογράφου και των εικαστικών τεχνών και γε¬ 
νικά ότι άλλο ανάγεται στην πολιτιστική και πνευματική 
ανάπτυξη. 

Β) Μέσα για την επίτευξη των παραπάνω σκοπών είναι: 

1. Η διοργάνωση εκδηλώσεων και συναντήσεων επί 
πάσης φύσεως θεμάτων πολιτιστικού και κοινωνικού 
περιεχομένου που αφορούν ή ενδιαφέρουν τη Στερεά 
Ελλάδα και τις Περιφερειακές της Ενότητες, 

2. Η συνεργασία με άλλους πολιτιστικούς Οργανι¬ 
σμούς, Συλλόγους και Αθλητικά Σωματεία, στο χώρο 
της πρωτοβάθμιας Τοπικής Αυτοδιοίκησης, χωρίς να 
τους υποκαθιστά στις δραστηριότητές τους, αλλά και 
με αντίστοιχους Οργανισμούς στο χώρο της Στερεάς 
Ελλάδας, για δραστηριότητες που προάγουν κοινούς 
σκοπούς της περιοχής μας, αλλά και ευρύτερα του χώ¬ 
ρου της Στερεάς Ελλάδας. 

3. Η υλοποίηση πολιτιστικών, εκπαιδευτικών, επιμορ¬ 
φωτικών και κοινωνικών εκδηλώσεων. 

4. Η δραστηριοποιείται με οποιοδήποτε τρόπο ικανό 
να συμβάλλει στην πραγματοποίηση των σκοπών του. 

5. Η συνεργασία με Πανεπιστημιακά και Τεχνολογικά 
Ιδρύματα της Ελλάδας και του εξωτερικού. 

Άρθρο 3 

Όργανα Διοίκησης 

Α) Διοικητικό Συμβούλιο 

1. Ο Οργανισμός Πολιτιστικής Ανάπτυξης Στερεάς 
Ελλάδας, διοικείται από Διοικητικό Συμβούλιο (Δ.Σ.), 
αντιπροσωπευτικό της Περιφέρειας Στερεάς Ελλάδας. 

2. Το Διοικητικό Συμβούλιο απαρτίζεται από εννέα (9) 
μέλη, εκ των οποίων τα πέντε (5) προέρχονται από τα 


μέλη του Περιφερειακού Συμβουλίου, συμπεριλαμβα¬ 
νομένου και του Περιφερειάρχη ή τον οριζόμενο από 
αυτόν Αντιπεριφερειάρχη, σε αναλογία τρία (3) μέλη από 
την πλειοψηφία και δύο (2) μέλη από τη μειοψηφία. Τα 
υπόλοιπα τέσσερα (4) μέλη θα είναι πολίτες της Στερεάς 
Ελλάδας, με ανάλογη κοινωνική και πολιτιστική δράση, 
ή ειδικές γνώσεις σχετικές, με τους σκοπούς της αστικής 
εταιρείας. 

3. Τα μέλη του Δ.Σ. ορίζονται με απόφαση του Πε¬ 
ριφερειακού Συμβουλίου Στερεάς Ελλάδας, μετά από 
εισήγηση του Περιφερειάρχη ή των αναπληρωτών του, 
μέσα σ' ένα μήνα από την εγκατάσταση των Αρχών της 
Περιφερειακής Αυτοδιοίκησης, για όλη τη Περιφερειακή 
περίοδο και η θητεία τους λήγει, σε κάθε περίπτωση, 
με την εγκατάσταση των νέων μελών. Για την πρώτη 
μεταβατική περίοδο, η θητεία θα είναι ισόχρονη με το 
υπόλοιπο της θητείας του Περιφερειακού Συμβουλίου 
της περιόδου 2014-2019. 

4. Αν ύστερα από δυο διαδοχικές ψηφοφορίες κανένας 
δεν συγκεντρώνει την απόλυτη πλειοψηφία του συνόλου 
των μελών του γίνεται τρίτη ψηφοφορία, κατά την οποία 
εκλέγεται όποιος συγκεντρώνει την απόλυτη πλειοψη¬ 
φία των παρόντων (σχετική πλειοψηφία). Αν στην τρίτη 
ψηφοφορία δύο ή περισσότεροι λάβουν ίσο αριθμό ψή¬ 
φων, ο προεδρεύων ενεργεί ανάμεσά τους κλήρωση. 
Αν δεν επιτευχθεί εκλογή όλων των μελών για οποιοδή- 
ποτε λόγο, ή αν η συνεδρίαση ματαιωθεί η διαδικασία 
επαναλαμβάνεται σε πέντε μέρες και εφαρμόζονται όσα 
αναγράφονται στην προηγούμενη παράγραφο. 

5. Τα μέλη του Δ.Σ. προσφέρουν τις υπηρεσίες τους 
χωρίς αποζημίωση, δικαιούνται όμως οδοιπορικών ή 
άλλων εξόδων για δαπάνες που πραγματοποίησαν για 
εκτέλεση υπηρεσίας, μετά από εντολή του Δ.Σ. 

6. Το Δ.Σ. αποφασίζει για κάθε θέμα αναγόμενο στην 
εκπλήρωση των σκοπών του Οργανισμού Πολιτιστικής 
Ανάπτυξης Στερεάς Ελλάδας: 

α) Ορίζει την Εκτελεστική Επιτροπή (Ε.Ε). 

β) Διορίζει τον Διευθυντή μετά από εισήγηση της Ε.Ε. 

γ) Καταρτίζει ετήσιο πρόγραμμα δραστηριοτήτων. 

δ) Εγκρίνει τον ετήσιο προϋπολογισμό και τον απολο¬ 
γισμό που εκπονεί η Εκτελεστική Επιτροπή. 

ε) Συντάσσει τον Εσωτερικό Κανονισμό. 

στ) Μπορεί να συγκροτεί Επιτροπές, μόνιμες ή 3ά Γιος 
και να συντάσσει κατάλογο φορέων, συνεργατών και 
χορηγών οι οποίοι θα συμβάλουν στην προώθηση των 
σκοπών του Πολιτιστικού Οργανισμού. 

7. Το Δ.Σ. συνέρχεται σε τακτική συνεδρίαση τουλάχι¬ 
στον μία φορά ανά δίμηνο. 

8. Το Δ.Σ. βρίσκεται σε απαρτία εφόσον είναι παρόντα 
τα μισά συν ένα από τα μέλη του. Σε περίπτωση έλλει¬ 
ψης απαρτίας, η συνεδρίαση επαναλαμβάνεται εντός 
δύο ημερών και θεωρείται σε απαρτία ανεξαρτήτως του 
αριθμού των παρόντων μελών και πάντως όχι κάτω του 
ενός τρίτου αυτών. 

9. Οι αποφάσεις του Δ.Σ. λαμβάνονται κατά πλειοψη¬ 
φία των παρόντων μελών και σε περίπτωση ισοψηφίας 
υπερισχύει η ψήφος του Προέδρου. 

10. Σε κάθε συνεδρίαση του Δ.Σ. τηρούνται πρακτικά 
με ευθύνη του Διευθυντή και του Γραμματέα της Ε.Ε. 

Β)Πρόεδρος 

1. Πρόεδρος του Οργανισμού Πολιτιστικής Ανάπτυξης 
Στερεός Ελλάδας είναι ο εκάστοτε Περιφερειάρχης ή ο 
οριζόμενος από αυτόν Αντιπεριφερειάρχης. 

2.0 Πρόεδρος συντάσσει την Ημερήσια Διάταξη, συ- 
νεπικουρούμενος από τον Διευθυντή, συγκαλεί το Δ.Σ. 
σε συνεδρίαση και διευθύνει τις συζητήσεις του. 

3. Εκπροσωπεί τον Οργανισμό ενώπιον κάθε Αρχής, 
των Δικαστηρίων και κάθε προσώπου Νομικού ή Ιδι¬ 
ωτικού. 

4. Εντέλλεται την πληρωμή κάθε δαπάνης που περιέ- 
χεται στον εγκεκριμένο προϋπολογισμό ή που αποφα- 
σίστηκε από το Δ.Σ. ή την Ε.Ε. Με απόφαση του μπορεί 
να μεταβιβάζει μέρος των αρμοδιοτήτων του στο Διευ¬ 
θυντή του Νομικού Προσώπου και οποτεδήποτε να τις 
ανακαλεί. 

5. Εκτελεί τις αποφάσεις του Δ.Σ. 

Γ) Αντιπρόεδρος 

1. Ο Αντιπρόεδρος είναι μέλος του Δ.Σ. του Οργανι¬ 
σμού Πολιτιστικής Ανάπτυξης Στερεός Ελλάδας και ορί¬ 
ζεται στη θέση του από το Δ.Σ. Ο Αντιπρόεδρος εκλέγε¬ 
ται στην πρώτη συνεδρίαση αυτού, μετά την εκλογή του, 
ένα από τα μέλη του, με μυστική ψηφοφορία. Δικαίωμα 
ψήφου έχει και ο Πρόεδρος του Οργανισμού. 

2. Αναπληρώνει τον Πρόεδρο, όταν αυτός κωλύεται ή 
απουσιάζει. Σε περίπτωση δικής του απουσίας ή κωλύ¬ 
ματος αναπληρώνεται από τον αρχαιότερο των μελών 
του Δ.Σ. 

Δ) Εκτελεστική Επιτροπή 

1. Με απόφαση του Διοικητικού Συμβουλίου του Ορ¬ 
γανισμού Πολιτιστικής Ανάπτυξης Στερεάς Ελλάδας, 
συγκροτείται τριμελής Εκτελεστική Επιτροπή (Ε.Ε) από 
τα μέλη του Δ.Σ. 

2. Αποτελείται από τον Πρόεδρο ή τον Αντιπρόεδρο 
και από δύο μέλη του διοικητικού συμβουλίου, τα οποία 
εκλέγονται από το διοικητικό συμβούλιο με σχετική πλει- 
οψηφία, μόλις αυτό καταρτιστεί σε σώμα και συνεδριά¬ 
σει. Η θητεία της εκτελεστικής επιτροπής ακολουθεί τη 
θητεία του διοικητικού συμβουλίου. Η εκλογή γίνεται 
μόλις το διοικητικό συμβούλιο καταρτιστεί σε σώμα και 
συνεδριάσει. Εκλέγεται και ένα αναπληρωματικό μέλος, 
το οποίο αναπληρώνει οποιοδήποτε από τα τακτικά μέλη 
κωλύεται ή απουσιάζει. 

3. Γραμματέας της Ε.Ε. ορίζεται από τα μέλη του Δ.Σ. 
του Οργανισμού. 

4. Η Ε.Ε. είναι αρμόδια και υπεύθυνη για: 

α)Τηνπροώθηση και υλοποίηση των αποφάσεωντουΔ,Σ. 

β) Την κατάρτιση του προϋπολογισμού και του απο¬ 
λογισμού των πεπραγμένων του Νομικού Προσώπου 
τους οποίους, στην αρχή και στο τέλος εκάστου έτους 
αντίστοιχα, υποβάλλει για έγκριση στο Δ.Σ. 

γ) Τη μέριμνα για την πιστή εκτέλεση του προϋπολογι¬ 
σμού και για κάθε θέμα της διοικητικής και οικονομικής 
λειτουργίας του Πολιτιστικού Οργανισμού. 

δ) Τη λήψη πρωτοβουλιών και την εκδήλωση ενεργει¬ 
ών σε περιπτώσεις θεμάτων για τα οποία δεν είχε μεν 
ληφθεί ειδική απόφαση από το Δ.Σ., σχετίζονται όμως, 
οπωσδήποτε, με την υλοποίηση των σκοπών του Πολι¬ 
τιστικού Οργανισμού. 


ε) Την απόφαση έγερσης αγωγών, παραιτήσεων απ' 
αυτές, ή για εξώδικο ή δικαστικό συμβιβασμό, καθώς 
και την άσκηση ενδίκων μέσων. 

στ) Την απόφαση για την υποβολή διοικητικών προ¬ 
σφυγών στις διοικητικές αρχές. 

Σε κάθε όμως περίπτωση για τις παραπάνω ενέργειες 
θα αποφασίζει η Ε.Ε. με πλειοψηφία των 2/3 των μελών 
της και στη συνέχεια θα εγκρίνονται από το Δ.Σ. στην 
αμέσως επόμενη συνεδρίαση του. 

5. Το διοικητικό συμβούλιο μπορεί με απόφασή του να 
μεταβιβάζει αρμοδιότητέςτου στην εκτελεστική επιτρο¬ 
πή, εκτός από τις εξής περιπτώσεις: 

α) Τον κανονισμό των εργασιών του και των εργασιών 
της εκτελεστικής επιτροπής, καθώς και τον οργανισμό 
υπηρεσιών του. 

β) Τον προϋπολογισμό και τον απολογισμό του. 

γ) Την απαλλοτρίωση ακινήτων. 

δ) Το πρόγραμμα εκτέλεσης πολιτιστικών εκδηλώσε¬ 
ων. 

ε) Την πλήρωση των κενών οργανικών θέσεων. 

6.0 πρόεδρος μπορεί με απόφασή του να μεταβιβάζει 
ορισμένες από τις αρμοδιότητές του σε μέλος της εκτε¬ 
λεστικής επιτροπής ή στο γενικό διευθυντή, που τυχόν 
προβλέπεται από τον οργανισμό ή σε άλλο στέλεχος του 
προσωπικού του νομικού προσώπου. 

7.0 Γραμματέας και τα μέλη της Ε.Ε. διορίζονται από το 
Δ.Σ. μετά από εισήγηση του Προέδρου του για τετραετή 
θητεία, η οποία μπορεί να ανανεωθεί. 

8. Η Ε.Ε. συνέρχεται σε τακτική συνεδρίαση τουλάχι¬ 
στον μία φορά ανά μήνα και έκτακτα όσες φορές κριθεί 
αναγκαίο. 

Άρθρο 4 
Διευθυντής 

1. Με απόφαση του Δ.Σ. του Οργανισμού Πολιτιστικής 
Ανάπτυξης προσλαμβάνεται Διευθυντής του Νομικού 
Προσώπου, με ειδικά προσόντα και εμπειρίες στο αντι¬ 
κείμενο, μετά από προκήρυξη εκδήλωσης ενδιαφέρο¬ 
ντος και με εισήγηση του Δ.Σ. το οποίο καθορίζει τα προ¬ 
σόντα, τις διαδικασίες πρόσληψης και τις αποδοχές του. 

2. Η διάρκεια της θητείας του Διευθυντή είναι διετής 
και μπορεί να ανανεωθεί. 

3. Ο Διευθυντής ασχολείται αποκλειστικά με τη διοί¬ 
κηση και τη λειτουργία του Οργανισμού. Έχει επίσης την 
ευθύνη της λειτουργίας, της διοίκησης και του ελέγχου 
του προσωπικού και όλων των παραρτημάτων και υπη¬ 
ρεσιών του Νομικού Προσώπου, όπως τις ορίζουν οι κεί¬ 
μενες διατάξεις και οι κανονισμοί τους οποίους θεσπίζει 
το Δ.Σ. και η Ε.Ε. 

4. Αποτελεί το εκτελεστικό όργανο του Δ.Σ. και της 
Ε.Ε. για όλα τα ζητήματα που αφορούν τον Οργανισμό 
και εισηγείται στην Ε.Ε. σχετικά με το διορισμό, την προ¬ 
αγωγή, την πειθαρχική εξουσία και την απόλυση του 
προσωπικού. 

5. Ο Διευθυντής μετέχει, χωρίς ψήφο, ως εισηγητής 
στις συνεδριάσεις του Διοικητικού Συμβουλίου και της 
Εκτελεστικής Επιτροπής. Τηρεί τα πρακτικά των συνεδρι¬ 
άσεων υπό την εποπτεία του Γραμματέα της Ε.Ε. και την 
αλληλογραφία του Πολιτιστικού Οργανισμού. 

6. Ανατίθενται καθήκοντα Διευθυντή, εφόσον διαθέτει 
τα απαιτούμενα προσόντα, σε λειτουργό ή υπάλληλο 
Δημόσιας Υπηρεσίας ή της Πρωτοβάθμιας και Δευτε¬ 
ροβάθμιας Αυτοδιοίκησης ή Δημόσιου Οργανισμού με 
απόφαση του Περιφερειάρχη. 

7. Ο Διευθυντής δικαιούται οδοιπορικών ή άλλων 
εξόδων για δαπάνες που πραγματοποίησε για εκτέλεση 
συγκεκριμένης υπηρεσίας, μετά από εντολή της Εκτελε¬ 
στικής Επιτροπής. 

Η σχετική δαπάνη για έξοδα και οδοιπορικά βαρύνει 
τον προϋπολογισμό του Πολιτιστικού Οργανισμού. 

Άρθρο 5 
Πόροι 

Οι πόροι και τα περιουσιακά στοιχεία του Οργανισμού 
Πολιτιστικής Ανάπτυξης Στερεάς Ελλάδας, προέρχονται: 

1. Από την ετήσια εισφορά της Περιφέρειας Στερεάς 
Ελλάδας που ορίζεται στο ποσό των τετρακοσίων χιλιά¬ 
δων (400.000 €) ευρώ και το οποίο κατανέμεται κατά 
περιφερειακή ενότητα ως εξής: 

(α) Για την Περιφερειακή Ενότητα Βοιωτίας το ποσό 
των εκατό χιλιάδων (100.000 €) ευρώ. 

(β) Για την Περιφερειακή Ενότητα Εύβοιας το ποσό των 
εκατό χιλιάδων (100.000 €) ευρώ. 

(γ) Για την Περιφερειακή Ενότητα Ευρυτανίας το ποσό 
των τριάντα χιλιάδων (30.000 €) ευρώ. 

(δ) Για την Περιφερειακή Ενότητα Φθιώτιδας το ποσό 
των εκατόν σαράντα χιλιάδων (140.000 €) ευρώ. 

(ε) Για την Περιφερειακή Ενότητα Φωκίδας το ποσό 
των τριάντα χιλιάδων (30.000 €) ευρώ. 

2) Από τον Τακτικό και Αναπτυξιακό Προϋπολογισμό 
της Περιφέρειας Στερεάς Ελλάδας και των Περιφερεια¬ 
κών Ενοτήτων. 

3) Από θεσμοθετημένους πόρους εκ μέρους των Πε¬ 
ριφερειακών Ενοτήτων και ετήσιες επιχορηγήσεις εκ 
μέρους του ελληνικού δημοσίου. 

4) Από χορηγίες για συγκεκριμένες δραστηριότητες 
από δημόσιους ή ιδιωτικούς φορείς. 

5) Από δωρεές, κληροδοσίες και κληρονομιές και τα 
εξ' αυτών εισοδήματα. 

6) Από τόκους από τις καταθέσεις του στιςΤράπεζες ή 
άλλους πιστωτικούς οργανισμούς και 

7) Από κάθε αρμόδιο φορέα για την εκτέλεση εξειδι- 
κευμένων προγραμμάτων. 

8) Από οποιαδήποτε άλλη νόμιμη πηγή. 


Άρθρο 6 

Διαχειριστικός Έλεγχος 

Ο κατασταλτικός διαχειριστικός έλεγχος του Οργανι¬ 
σμού Πολιτιστικής Ανάπτυξης διενεργείται από τριμελή 
Επιτροπή που διορίζεται με απόφαση του Περιφερειάρ¬ 
χη Στερεάς Ελλάδας. 

Άρθρο 7 

Κανονισμός Εσωτερικής Λειτουργίας 

Ο Κανονισμός Εσωτερικής Λειτουργίας του Νομικού 
Προσώπου εκδίδεται απότοΔ.Σ. καθορίζει τη οργάνωση 
και λειτουργία του, τους υπηρεσιακούς τομείς, τις θέσεις, 
τους όρους πρόσληψης προσωπικού, τα τυπικά και ου¬ 
σιαστικά προσόντα τους, καθώς και την εν γένει υπη¬ 
ρεσιακή κατάσταση του προσωπικού του Οργανισμού. 

Για τη μεταβατική περίοδο μέχρι την έκδοση του σχε¬ 
τικού κανονισμού, το Διοικητικό Συμβούλιο μπορεί να 
προβλέψει γραμματειακή υποστήριξη με πρόσληψη ή 
απόσπαση από άλλες Υπηρεσίες ενός έως 2 υπαλλήλων 
προκειμένου να υποβοηθηθεί το διοικητικό και οικονο¬ 
μικό έργο του Νομικού Προσώπου. 

Άρθρο 8 

Σφραγίδα 

Ο Πολιτιστικός Οργανισμός Στερεάς Ελλάδας, διαθέτει 
σφραγίδα που γράφει κυκλικά «ΟΡΓΑΝΙΣΜΟΣ ΠΟΛΙΤΙΣΤΙ¬ 
ΚΗΣ ΑΝΑΠΤΥΞΗΣ ΣΤΕΡΕΑΣ ΕΛΛΑΔΑΣ» και στη μέση εν¬ 
δεικτικά το έμβλημα της Περιφέρειας Στερεάς Ελλάδας. 

Από την παρούσα απόφαση προκαλείται ετήσια δαπά¬ 
νη σε βάρος του προϋπολογισμού της Περιφέρειας Στε¬ 
ρεάς Ελλάδας, ποσού τετρακοσίων χιλιάδων (400.000€) ευ ρώ 
που κατανέμεται κατά περιφερειακή ενότητα ως εξής: 

(α) Για την Περιφερειακή Ενότητα Βοιωτίας, ποσό εκα¬ 
τό χιλιάδες (100.000 €). 

(β) Για την Περιφερειακή Ενότητα Εύβοιας ποσό εκατό 
χιλιάδες (100.000 €). 

(γ) Για την Περιφερειακή Ενότητα Ευρυτανίας ποσό 
τριάντα χιλιάδες (30.000 €). 

(δ) Για την Περιφερειακή Ενότητα Φθιώτιδας ποσό 
εκατόν σαράντα χιλιάδες (140.000 €). 

(ε) Για την Περιφερειακή Ενότητα Φωκίδας ποσό τριά¬ 
ντα χιλιάδες (30.000 €). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΓΕΩΡΓΙΟΣ ΨΥΧΟΓΙΟΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 
























